钦定古今图书集成/明伦汇编/氏族典/第598卷 > 《郑樵通志》 > 宇文忠之
## 钦定古今图书集成/明伦汇编/氏族典/第598卷 > 《郑樵通志》 > 宇文忠之

按《魏书宇文忠之传》：“忠之，河南洛阳人也。其先南单于之远属，世据东部，后入居代都。祖阿生，安南将军、
巴西公。父侃，卒于治书侍御史。忠之猎涉文史，颇有
笔札，释褐太学博士。天平初，除中书侍郎。裴伯茂与
之同省，常侮忽之。以忠之色黑，呼为黑宇。武定初，为
安南将军、尚书右丞，修国史。未几，以事除名。忠之好”
荣利，嚣然有骄物之色。既失官爵，怏怏发病卒。子君
山。